als_Latn dik_Latn ron_Latn
Ministrja e Tregtisë dhe Industrisë, Hykmete Bajrami, e takoi ambasadorin e Austrisë në Kosovë, Johann Brieger, ku përveç njoftimit me aktivitetet e Ministrisë së Tregtisë dhe Industrisë, u diskutua edhe për avancimin e mëtejmë të bashkëpunimit ndërinstitucional ndërmjet dy vendeve, në fusha të ndryshme.
Ministrja e Tregtisë dhe Industrisë, Hykmete Bajrami, gjatë bisedës me ambasadorin Brieger, e ka vlerësuar lartë rolin e Austrisë në përkrahje të Kosovës dhe gatishmërisë së vazhdueshme për avancimin e proceseve ekonomike dhe në kultivimin e raporteve të shkëlqyeshme ndërmjet dy vendeve.
Poashtu, ministrja Bajrami e informoi ambasadorin Brieger me prioritetet dhe objektivat strategjike të Ministrisë së Tregtisë dhe Industrisë, siç janë: mbështetja dhe zhvillimi i sektorit privat, përfshirë përmirësimin e klimës së të bërit biznes; avancimin e politikave tregtare; përmirësimi i lëvizjes së lirë të mallrave dhe inkurajimi i investitorëve të huaj veçanërisht të investitorëve austriak për të investuar në Kosovë.
Ambasadori austriak, Johann Brieger, shprehu gatishmërinë e tij dhe të shtetit të tij për të ndihmuar në përpjekjet e Qeverisë së Kosovës për të luftuar ekonominë joformale dhe korrupsionin, që do të krijojnë parakushte për tërheqjen e investimeve të jashtme, si dhe mundësitë e bashkëpunimit me interes të dyanshëm.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Zëvendësministri i Tregtisë dhe Industrisë Avni Kastrati tha të martën se mbrojtja e...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn